CELEX: 32011R0868
Language: hu
Date: 2011-08-31 00:00:00
Title: A Bizottság 868/2011/EU végrehajtási rendelete ( 2011. augusztus 31. ) egy Lactobacillus plantarumot (DSM 21762) tartalmazó készítmény és egy Lactobacillus buchnerit (DSM 22963) tartalmazó készítmény bármely állatfaj takarmányadalékaként való engedélyezéséről  EGT-vonatkozású szöveg

1.9.2011   
            
            
               HU
            
            
               Az Európai Unió Hivatalos Lapja
            
            
               L 226/2
            
         A BIZOTTSÁG 868/2011/EU VÉGREHAJTÁSI RENDELETE
   (2011. augusztus 31.)
   egy Lactobacillus plantarumot (DSM 21762) tartalmazó készítmény és egy Lactobacillus buchnerit (DSM 22963) tartalmazó készítmény bármely állatfaj takarmányadalékaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmek érkeztek egy Lactobacillus plantarumot (DSM 21762) tartalmazó készítmény és egy Lactobacillus buchnerit (DSM 22963) tartalmazó készítmény engedélyezésére vonatkozóan. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelmek egy Lactobacillus plantarumot (DSM 21762) tartalmazó készítmény és egy Lactobacillus buchnerit (DSM 22963) tartalmazó készítmény bármely állatfaj takarmányadalékaként való engedélyezésére, valamint azoknak a „technológiai adalékok” adalékkategóriába történő besorolására irányulnak.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2011. március 15-i véleményében (2) megállapította, hogy a Lactobacillus plantarum (DSM 21762) nincs káros hatással az állati vagy emberi egészségre, illetve a környezetre, és a készítmény – a pH-szint csökkenése és a fennmaradó szárazanyag mennyiségének növekedése révén – valamennyi zöldtakarmány esetében javíthatja a szilázstermelést. A Hatóság szerint a forgalomba hozatalt követően különleges nyomonkövetési követelményekre nincs szükség. A hatóság ellenőrizte továbbá az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalékok vizsgálatakor alkalmazott analitikai módszerről szóló jelentést.
            
         
               (5)
            
            
               A Hatóság 2011. április 7-i véleményében (3) megállapította, hogy a Lactobacillus buchneri (DSM 22963) nincs káros hatással az állati vagy emberi egészségre, illetve a környezetre, és a készítmény – az ecetsav-termelődés fokozódása révén – javíthatja a szilázstermelést. A Hatóság szerint a forgalomba hozatalt követően különleges nyomonkövetési követelményekre nincs szükség. A hatóság ellenőrizte továbbá az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalékok vizsgálatakor alkalmazott analitikai módszerről szóló jelentést.
            
         
               (6)
            
            
               A Lactobacillus plantarumot (DSM 21762) tartalmazó készítmény és a Lactobacillus buchnerit (DSM 22963) tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmények használata az e rendelet mellékletében meghatározottak szerint engedélyezhető.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékok” adalékkategóriába és a „szilázsadalékok” funkcionális csoportba tartozó készítmények takarmányadalékként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2011; 9(3):2113.
   
      (3)  EFSA Journal 2011; 9(4):2138.
   
      MELLÉKLET
      
                  Az adalék azonosító száma
               
               
                  Az engedély jogosultjának neve
               
               
                  Adalék
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg szerves anyagban
               
            
                  
                     Kategória: technológiai adalékok. Funkcionális csoport: szilázsadalékok.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Az adalék összetétele:
                              
                              Legalább 5 × 1011 CFU/g adalékot tartalmazó Lactobacillus plantarum (DSM 21762) készítmény
                           
                        
                               
                           
                           
                              
                                 A hatóanyag jellemzése:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analitikai módszer
                                  (1):
                              
                                           
                                       
                                       
                                          Számlálás: Lemezöntéses módszer: EN 15787
                                       
                                    
                                           
                                       
                                       
                                          Azonosítás: Pulzáló erőterű gél-elektroforézis (PFGE).
                                       
                                    
                        
               
                  Minden állatfaj
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Az adalék és az előkeverék használati utasításában feltüntetendő a tárolási hőmérséklet és az eltarthatósági időtartam.
                           
                        
                              2.
                           
                           
                              Ha az adalék szilázsadalékként való felhasználása más mikroorganizmussal együtt történik, a minimális adagot ennek megfelelően kell módosítani.
                           
                        
                              3.
                           
                           
                              Biztonsági útmutatás: használatkor ajánlott védőmaszk és védőkesztyű viselése.
                           
                        
               
                  2021. szeptember 21.
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Az adalék összetétele:
                              
                              Legalább 5 × 1011 CFU/g adalékot tartalmazó Lactobacillus buchneri (DSM 22963) készítmény
                           
                        
                               
                           
                           
                              
                                 A hatóanyag jellemzése:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analitikai módszer
                                  (1):
                              
                                           
                                       
                                       
                                          Számlálás:
                                       
                                    
                                           
                                       
                                       
                                          Lemezöntéses módszer: EN 15787
                                       
                                    
                                           
                                       
                                       
                                          Azonosítás: Pulzáló erőterű gél-elektroforézis (PFGE)
                                       
                                    
                        
               
                  Minden állatfaj
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Az adalék és az előkeverék használati utasításában feltüntetendő a tárolási hőmérséklet és az eltarthatósági időtartam.
                           
                        
                              2.
                           
                           
                              Ha az adalék szilázsadalékként való felhasználása más mikroorganizmussal együtt történik, a minimális adagot ennek megfelelően kell módosítani.
                           
                        
                              3.
                           
                           
                              Biztonsági útmutatás: használatkor ajánlott védőmaszk és védőkesztyű viselése.
                           
                        
               
                  2021. szeptember 21.
               
            
         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx